IX 
paa alle Punkter at naa til Undersøgelse af selve Kilderne, 
blandt andet fordi det her for en stor Del drejer sig om Kort, 
hvis Originaler ikke er tilgængelige, eller som der kun findes 
Beskrivelser men ingen Gengivelser af. I Tilfælde, hvor det 
har været muligt, er vi gaaet til selve Kilden, navnlig hvor det 
gjaldt et Kort eller en Globe, hvor en ny Type fremstod. 
Hele Fremstillingen er anlagt paa at klarlægge de nye Typers 
Oprindelse, Fremkomst og Ændringer. Ophavsmændene til hver 
ny Type er ogsaa behandlet ret indgaaende, og deres Stilling 
og Betydning i Kartografihistorien skizzeret, medens Epigonerne, 
de, der kun har kopieret de andre, og deres Gengivelser af Pro- 
totypen kun lige er nævnt. 
For de fleste Kartografer, der i ældre Tid har baaret Ud- 
viklingen frem, foreligger der monografiske Undersøgelser, der 
har været til god Nytte baade de gode og de mindre gode. For 
enkelte manglede saadanne dog, f. Eks. Henricus Martellus, Johs. 
Ruysch, Bernardo Sylvano og Gemma Frisius. For den først- 
nævntes Vedkommende var Manglen mindst følelig, da vi havde 
haft Lejlighed til selv at undersøge alle de kendte Martellus- 
Haandskrifter. Hvad Ruysch og Sylvano angaar, er det vel 
tvivlsomt, om der nogensinde vil kunne samles Stof til en Mo- 
nografi. Derimod var det en meget følelig Mangel, at der ikke 
findes nogen samlet Fremstilling af Gemma Frisius og hans 
betydningsfulde Virksomhed, og denne Mangel vil rimeligvis 
vise sig at have haft en uheldig Indflydelse paa vor Fremstilling. 
En endnu føleligere Mangel var det, at Islands og Skandi- 
naviens Kartografihistorie ikke er skrevet, og at Goslings Frem- 
stilling af Labradors Opdagelseshistorie ikke var os tilgængelig. 
Til Gengæld var Harrisses fremragende Monografi over Newfound- 
lands Kartografi os til den allerstørste Nytte, ligesom hans ældre 
Værker — om Amerikas Opdagelse, Brødrene Corte-Real og Jo- 
han Cabot — var af stor Betydning baade for vor Materialind- 
samling og Fremstilling. Af lignende men mindre indgribende 
Betydning var H. Michows mange Arbejder over Ruslands Kar- 
tografi. 
Nordpolarkontinentets Kartografi er heller ikke tidligere be- 
"handlet. Et saadant Kontinent existerer ikke, men det har 
spillet en stor Rolle paa ældre Tiders Kort. Medens vi ellers 
saa vidt mulig holdt os til vort Emne (Grønland) og kun, naar 
det var absolut nødvendigt, greb over i de omliggende Landes 
Kortlægning, viste det sig umuligt at skille Grønlands Karto- 
grafi fra det antagne Polarkontinents. Det foreliggende Arbejde 
indeholder derfor ikke blot selve Grønlands, men ogsaa det 
